1. **Орг.момент**

Я хIуруцIли я муэрли

ХIуни чебаэс хIейруд,

Улка саб тамашала,

Дахъал хабурти дурул.

Лебил дунъя багьахъес

Дахъал гунзри кайцIахъу,

ГIякьлучевси ветаахъес

НасихIятуни дуру.

Литератураличи

Диги имцIабирехIе,

Ил улкакад гьамадли

Нуша къяйцIкадулхъехIе.

- ИшбархIи нуша цаладикилра литературала абз-хIяз дураберкIес. Ахирлизиб нушани белгибирехIе, чи бетарарал «БегIла гIякьлучебти»

1. **Абзла мурадуни аргъахъни.**
2. ДурхIни-ургаб абз дураберкIни;
3. Литератураличи диги адикьни;
4. Литературала шайчибси касибси багьуди кагахъни.
5. **Абзла башри.**

- Класслизи хIуша адицIухIели, хIушани писательтала суратуни дурадитIада. Илди суратуни хIясибли, кIел кьукьяличи хIушаб декIардикес чевкъар. Кадиирая мераначи ва хIушала командалис у пикрибарая ва капитан чеввикIая.

- Хъарбаркьуначи жагали лехIдизирая ва суалтас жавабти гес хIядурдиирая.

**1. Писатель – хабардерхурси адам.**

(Нуни хабардерхурти уми дурис, хIушани биалли писательла у аргъибхIели, някъ ахъбуцая. Чи хатIаикалра, ил увицIур. Чедибиркур команда, сунезиб бахъал бутакьяниби калунси)

1 команда – **Сагид ГIябдуллаев**, Мунги ГIяхIмад (поэт), Ханум МяхIяммадова (бузерила игит), **ГIяхIмадхан Абу-Бакар**, **МяхIяммадрасул Расулов**, Сулейман Стальский (поэт), **ХIябиб ГIялиев**.

2 команда – **Расул БяхIяммадов,** ГIязиз Иминагаев (поэт), МяхIяммад НурбяхIяндов (игит), **Муса МяхIяммадов,** **Амирбек КьадибяхIяммаев**, ГIямарла Батирай (поэт), **Ильяс ХIясанов.**

**2. Убелчидиубти буралаби.**

А) Разидешли вайдеш лебху. (ГIясидешли гIяхIдеш хIеху.)

Б) ГIягIнити биса гьарилличи далхIейкили дирар. (ГIягIниагар дукелцIи чичилра далдикили хIейрар)

В) Пашманиубси разира хIейрар. (Разивиубси пашманра вирар.)

Г) Гушиайчи мавкуд, вируцадхIи мавзуд. (Велкъайчи укен, вамсайчи узен)

Д) Вайгъубзни азгъиндешли бубкIахъу. (Игитуни бузерили абилкьа)

Е) Янилизив хIевзуси, дуцIрумлизив хIевкар. (ДуцIрумлизив узуси, янилизив укар)

Е) ХIевзуси гуширар. (Узуси гушхIейрар)

Ж) ГушхIели хIеберкунси дарман хIебирар. (ВелкъунхIели беркунси агъу бирар)

1. **Чинарра хIуша, география баланти?**

А) Даргала шила улизиб суал леб. Ил дев бурая. (Чумли)

Б) Даргала шила улизир Латинская Америкала улкала ура чи ибси суалла

девра лер. Се у саби ил? (Кубачи)

В) Сегъуна шила у берка уличил цугбиркура? (Герга)

Г) Даргала чиди шила улизиб цIедешла уличил цугси биркIан леба? (Хъярбук)

**4. Произведениела у бурая.**

А) Вайти сари уктемдеш,

ГIеббиахъу убяхIдеш.

ГIякьлучевсила бирар

Гьар мурталра чедибдеш.

(Бужули кепбиубли,

УркIи кьакьабиубли,

Халал цIакьла зурба пил,

Дурабухъун бикIули.) (Пилра имиалара)

Б) ВегIли балхIебалуси

АхIен хIянчи бируси,

ГIягIниагарта виркьайс

ИкI саби бетаурси.

(Къуйрукъла изудешли,

Маймун чIярбикIесбииб,

АбитIес зузбикIули,

Къагъбиубли кабикиб) (Маймунра ГIяхIмадра)

В) –Тимурли дурхIялизи хьарбаиб:

-Балулрив хIуни, хIу чила гьала тIашизурлирил?

-Балулра, - иб дурхIяли, - хIу Тимур сайри, лерил ванзурбира халкьанира гъарали дурцуси. (Къаркъала дурхIя)

Г) – Хъули адацибхIели, бисути хьунул адамти чебаира. Хъа дайлав варгьи чебушибси Атаев кайхьири. БекIла мякьла кайили, чидил-сайрил ухънани ясин бучIулри. Атаев вебкIниличи нуша шакдикира. (Салават)

**5. Чичила сари ишди тугъи?**

А) ТIяхIдухъунти урчазиб

Урчила ника арцла,

Ахъдуцибти гъуцазиб

Гъуцла кьяли мургьила.

Къирбирули душманти,

Кайсули турли гьуни,

КатIунри хIунтIен байрахъ

Чумра шилизи хIуни. (Багъатирла ГIялибег)

Б) Валлагь, аллагьличира

Сецад гьимдукIадалра,

ХIералтас хIушаб хIялал,

Кьурбан къачала диъван,

Варили бутIа-бутIа

Хъали-хъайгIи утIасра,

ХIералтас гьалмагъ хIялал

ХIушагъунти вайгъубзнас! (СултангIяхIмад иштIаган)

**6. Суалтас жавабти дурая.**

- Батирайла нешлис чи бикIара? (Шамай)

- И.Къазакъла юлдаш чи сайри? (Атабай)

- Р.Нуров акIубси ши? (Санамахьи)

- Сергокъалала районна ГIяймаумахьила шилизив акIубси поэт (ГI.Иминагаев)

- Чум девла словарь дураиба С.ГIябдуллаевли? (30 азир дев)

**7. Масхарала суалти.**

**1)** БерхIи ва дуги селичирли тамандирулив?

**2)** Ванзала дайлаб се леба?

**3)** Жузла бехIбихьудлизиб се иргъехIе нушани?

**4)** Дарсла бехIбихьудлизиб се иргъехIе нушани?

**5)** БегIла къантIси баз чиди саби? (май)

**6)** Чиди базлизиб халкь камли гъайбикIара? (февраль)

**8. Капитантала конкурс.**

Таблицализи хIурпри делкIес ва дугьби белгидарес.

|  |  |  |  |
| --- | --- | --- | --- |
| **а** | **д** | **а** | **м** |
|  |  |  | **у** |
|  |  |  | **хъ** |
|  |  |  | **и** |

**(дазу, азихъ)**

|  |  |  |  |
| --- | --- | --- | --- |
| **кь** | **а** | **м** | **а** |
|  |  |  |  |
|  |  |  |  |
| **а** | **д** | **а** | **м** |

**(абад, маза)**